Wang Yangming
Wang Yangming (Mandarinice 王陽明, simplicius 王阳明; pinyin Wáng Yángmíng; natus Wang Shouren (王守仁) Yuyao in oppido provinciae Zhejiangensis, 31 Octobris 1472; mortuus 9 Ianuarii 1529), nomine comitatis Bo'an {伯安; pinyin Bó'ān) appellatus, fuit idealisticus philosophus Sinicus Neoconfucianus, vir publicus, educationista, calligraphus, et dux militaris per domum Ming. Post Zhu Xi, cogitator Neoconfucianus maximi momenti late habetur, cuius interpretationes Confucianismi rationalisticum philosophiae orthodoxae Zhu Xi dualismum negaverunt. Wang in litteris Yangming Xiansheng et Yangming Zi appellabatur, ambobus nominibus 'Magistrum Yangming' significantibus. Nomine privato, non honorifico, in Sinis, Iaponia, et civitatibus Occidentalibus usitate appellatur. Wang fuit persona maximi momenti in Schola Mentis, philosophia Neoconfuciana a Lu Jiuyuan (陸九淵) ex Song Meridiano condita, quae schola novam Mencii interpretationem celebravit. Wang Yangming habetur unus ex quattuor maximis magistris Confucianismi in historia Sinarum, cum Confucio ipso, Mencio, et Zhu Xi.